गोदान दिल्ली , 24 आगस्ट : भारतआ एखेराहायै चीनजों लोगोसे गावनि सोमोन्दोखौ सुस्रांनो नाजादों , नाथाय बियो गावनि सभारेन्टजों रादाय खानो थाखाय थियारि नङा । भारतनि सिडिएस जेनेरेल बिपिन रावतआ रोखा महरै बुंदोंदि , लाद्दाखआव चीननि पीफुल्स लिबारेसन आर्मिनि गेजेरजों सोलायनायखौ जुजिनो थाखाय मोनसे सान्थ्रि हान्जानि थांखि लानाया दङ । लोगोसेनो बे बाथ्राखौबो बुंदोंदि , दरनै हादतफोरनि सान्थ्रि हान्जाफोरनि गेजेराव बाथ्रा सावरायलायनि सायावनो बेखौ बाहायनाय जागोन नङाब्ला राजथान्दैनि थांखि लानाया आद्रा जागोन । जेनेरेल रावतआ एइचटीनो फोरमायदों एलअसिजों लोगोसे सोलायनाया आलादा आलादा फोरमायलायनायनि जाहोनाव जायो । रैखाथि सिबिथायफोरनि सायाव नोजोर लाखिनाय , नोजोर होनाय आरो हाबफैखोमानायखौ होबथानो थाखाय बेबायदि बिबानखौ गथायनाय जायो । बेबायदि थांलाय - फैलाय खालामनायखौ गोजोनै सुस्रांनो आरो हाबफैखोमानायखौ होबथानो थाखाय सरकारआ रोखा थांखि लानायखौ आजावना लायो । रैखाथि सिबिथायआव जेब्लाबो सान्थ्रिफोरा हाबाफारि मावनो थियारि जायो । बियो बुंदोंदि , रैखाथि मन्थ्रि राजनाथ सिं , माहारियारि रैखाथि बोसोनगिरि अजित डभाल आरो माहारियारि रैखाथिनि बिबानगिरिया एपिएलए लाद्दाकआव जेंनाखौ सुस्रांनो सावरायलायदों । बेयो बुंदोंदि , भारतनि भारत लैथोमा ओन्सोलजों लोगोसे सा आरो सोनाब सिमाफोराव मोनसे गिदिर फ्रन्टलाइन दङ , जायखौ अरायसम नोजोर होनाया गोनांथार । भारतआ गावबा गावनि हितनि बिथिङाव नोजोर लाखिनो थाखाय 24 घन्टा गोहोखौ आजावनानै लानायनि सायाव हाबाफारि मावदों । माल्टि एजेन्सि सेन्टारआ सानफ्रोमबो जथुमा खुंनानै सावरायलायदों । 
चीनजों लोगोसे बाथ्रा सावरायलायनाया फेलें जायोब्ला सान्थ्रिजों बिजिरनाय जागोन : सिडिएस बिपिन रावत